สวัสดีค่ะ หนูอายุ15ปี หนูมีอาการเบื่อทุกอย่างท้อไปหมดเหนื่อยง่าย หนูไม่อยากทำอะไรเลยค่ะ หนูเหนื่อยกับการที่หนูต้องมาคอยใส่ใจความรู้สึกคนอื่น หรือการที่หนูทำความรู้จักกับใครใหม่ๆไม่ได้เลย หนูกลัวหนูแพนิค หนูไม่กล้าที่จะพูดอะไรกับคนใหม่ๆเลยหนูกลัวว่าเขาจัเกลียดหนูถ้าพูดอะไรไป และบางครั้งกับคนที่หนูสนิทด้วยหนูก็เป็น แต่ทั้งๆที่หนูกังวลกับการที่จะพูดอะไรกับใครขนาดนี้แคร์ความรู้สึกคนอื่นขนาดนี้ แต่หนูกลับรู้สึกว่าไม่มีใครใส่ใจความรู้สึกหนูเลย หรือบางทีอาจเป็นที่หนูเอง ที่รู้สึกไปเอง แต่ว่าหนูไม่โอเคจริงๆแต่หนูก็ไม่กล้าพูดอะไรกับเขาได้แต่เก็บมาไว้เองร้องไห้เองเศร้าเอง จนตอนนี้หนูทนไม่ไหวแบ้วค่ะ หนูเหนื่อย เหนื่อยมากๆ หนูรู้สึกรับไม่ได้กับความรู้สึกพวกนี้ ทุกครั้งที่หนูอยู่่คนนเดียวหนูคิดตลอดเลยว่าอยากหายไปหรือไม่ก็ตายๆไป หนูจะได้ไม่ต้องมารู้สึกกับความรู้สึกพวกนี้้ หนูทรมาน เหมือนหนูจมลงไปในน้ำที่หนูไม่รู้เลยว่ามันจะจมลงไปอีกแค่ไหน ทุกครั้งที่หนูเศร้าหนูเหมือนหายใจไม่ออกหนูมีแต่คำว่าอยากหายไปในหัว หนูควรจะทำยังไงให้ความรู้สึกพวกนี้หายไป
สวัสดีค่ะ อาการต่างๆ ที่เป็นอยู่ ทั้งอาการเบื่อ ท้อ ไม่อยากทำอะไร กลัวไม่กล้าพูด คิดมาก ร้องไห้ อยากตาย แสดงว่ามีอาการของซึมเศร้า โดยหากอาการซึมเศร้าเป็นมานาน และส่งผลกระทบต่อการดำรงชีวิตประจำวัน ก็ถือเป็นโรคซึมเศร้าได้ ซึ่งเป็นโรคที่ประกอบด้วยการเปลี่ยนแปลงต่างๆ ดังนี้1.อารมณ์เปลี่ยนไป คือกลายเป็นคนเศร้าสร้อย หดหู่ ไม่แจ่มใส ไม่สดชื่น สะเทือนใจง่าย ร้องไห้บ่อย เบื่อหน่ายไปหมดทุกสิ่งอย่าง สิ่งที่เคยชอบทำก็ไม่ชอบทำ รู้สึกไม่มีความสุข บางคนอาจหงุดหงิด ฉุนเฉียวง่าย อารมณ์ร้อนขึ้น2. ความคิดเปลี่ยนไป มองอะไรก็รู้สึกแย่ไปหมด มองเห็นแต่ความผิดพลาดของตนเอง มองไม่เห็นอนาคต หมดหวัง ท้อแท้ รู้สึกตนเองไร้ค่า ไม่มีความมั่นใจในตัวเอง รู้สึกเป็นภาระกับคนอื่น คิดถึงเรื่องการตายอยู่บ่อยๆ หรืออาจถึงขั้นวางแผนการตายและทำร้ายตนเองได้3. สมาธิความจำแย่ลง หลงลืมง่าย จิตใจเหม่อลอย ประสิทธิภาพในการทำงานลดลง ทำงานผิดๆถูกๆ4. อาการทางกาย เช่น อ่อนเพลีย เหนื่อยล้า นอนหลับยาก หรือนอนมากไป เบื่ออาหาร น้ำหนักลด ปวดเมื่อยตัว ปวดหัว ท้องอืด ท้องผูก เป็นต้น5. การเรียนหรือการงานแย่ลง6. อาการโรคจิต มักพบในผู้ที่มีโรคซึมเศร้ารุนแรง เช่น อาการหลงผิด ประสาทหลอนทั้งนี้ โรคซึมเศร้า อาจมีสาเหตุมาจากโรคทางกายได้ เช่น มีภาวะไทรอยด์ต่ำ ขาดวิตามินบางอย่าง เนื้องอกในสมอง สมองอักเสบ เป็นต้นในเบื้องต้น แนะนำควรเล่าให้ผู้ปกครองฟังถึงอาการที่เราเป็นอยู่ เพื่อจะได้รับรู้ถึงความผิดปกติของเรา และผู้ปกครองควรพาไปจิตแพทย์เพื่อประเมินอาการซึมเศร้าที่เป็นอยู่ ซึ่งในขั้นต้น แพทย์อาจสาเหตุของโรคทางกายด้วย ว่ามีอยู่หรือไม่ หากไม่มี การรักษา ก็มีทั้งการใช้ยา และการรักษาทางจิตบำบัดค่ะ ไม่ควรปล่อยให้อาการความรู้สึกผิดปกติต่างๆ เป็นมากขึ้นเรื่อยๆ ค่ะการเป็นโรคซึมเศร้า ก็เหมือนกับการเป็นโรคอื่นๆ หากได้รับการรักษาที่ถูกวิธี โรคก็จะทุเลาลง อารมณ์ความรู้สึกผิดปกติต่างๆ ก็จะหายเป็นปกติได้ในที่สุดค่ะ เป็นกำลังใจให้ค่ะ